cyanic-selkie/wikianc huggingface dataset:
Μπράιαν Ντάνιελσον
Ντεμπούτο, NXT και απόλυση (2009-2010)
Ο Ντάνιελ Μπράιαν συμμετείχε στο NXT και είχε ως μέντορα τον Μιζ. Εκεί έχασε από όλους τους συμμετέχοντες και αποκλείστηκε. Όσο ήταν στο NXT, ο Μιζ και ο Μάικλ Κόουλ του έκαναν τη ζωή δύσκολη, γι'αυτό και ο Ντάνιελ Μπράιαν τους επιτέθηκε. Στις 31 Μαΐου στο Raw, ο Μπράιαν νίκησε τον Μιζ και τον έσπρωξε πάνω στον Μάικλ Κόουλ. Στο επόμενο Raw, όλοι οι συμμετέχοντες του NXT εισέβαλαν στο κύριο αγώνα και λεηλάτησαν το ρινγκ, τους άλλους παλαιστές, τους σχολιαστές και τον εκφωνητή. Στις 11 Ιουνίου, το WWE ανακοίνωσε την απόλυση του Ντάνιελ Μπράιαν. Η δημοσιογραφική ιστοσελίδα Wrestling Observer ανέφερε πως η απόλυση του, έγινε χάρη στη προσπάθεια του να πνίξει τον εκφωνητή από τη γραβάτα του, στην επίθεση που είχε γίνει στο Raw.Όταν απολύθηκε ο Ντανιελσον, ο Κρις Τζερικο (Chris Jericho) έπεισε την επίσημη ομάδα του WWE να τον προσλάβουν ξανά.150px|thumb|right|Ο Μπράιαν ως Πρωταθλητής Ηνωμένων Πολιτειών
Επιστροφή και Πρωτάθλημα Ηνωμένων Πολιτειών (2010-2011)
Στις 15 Αυγούστου του 2010, ο Μπράιαν έκανε την επιστροφή του στο SummerSlam. Εκεί πήρε μέρος στην ομάδα WWE, η οποία νίκησε τους πρώην συμμετέχοντες του NXT που ονομάστηκαν Nexus (Νέξους). Κατά τη διάρκεια του αγώνα, ο Μιζ του επιτέθηκε με την βαλίτσα money in the bank επειδή ο Μπράιαν του είχε πάρει τη θέση στον αγώνα με αποτέλεσμα να αποχωρήσει από τον αγώνα χωρίς αυτό να σημαίνει ότι έχασε η ομάδα του. Στη συνέχεια οι δυο τους άνοιξαν κόντρα και έλυσαν τις διαφορές τους στο Night of Champions όπου ο Bryan κατάφερε να κερδίσει το πρωτάθλημα Ηνωμένων Πολιτειών με την τελειωτική του Lebell Lock.
Ο Μπράιαν υπερασπίστηκε τον τίτλο του, κόντρα στους Μιζ και Τζον Μόρισον στο Hell in a Cell σε ένα falls count anywhere match και κόντρα στον Τεντ Ντιμπιάσι στο Survivor Series. Επίσης κατάφερε να υπερασπιστεί τον τίτλο του στα Bragging Right εναντίον του Dolph Ziggler. Σύντομα, ο Μπράιαν άρχισε ένα σενάριο με τις αδερφές Μπέλας, οι οποίες τον συνόδευαν στο ρινγκ.
Παγκόσμιο Πρωτάθλημα Βαρέων Βαρών (2011-2012)
Στο Royal Rumble του 2011 ο Bryan ήταν το νούμερο 2 και κατάφερε να βγάλει εκτός αγώνα τους Gabriel και Zack Ryder. Στο Elimination Chamber ο Bryan κατάφερε να υπερασπιστεί για τρίτη φορά τον τίτλο του κόντρα στον Ted Dibiase Jr. Στην Wrestlemania XXVII ο Bryan αγωνίστηκε εναντίον του Sheamus σε ένα lumberjack match αλλά αυτήν την φορά έχασε τον αγώνα και το Πρωτάθλημα Ηνωμένων Πολιτειών. Στις 26 Απριλίου, μεταγράφηκε στο SmackDown και στη πρώτη του εμφάνιση στο σόου, έχασε από τον Σέιμους. Στο Money in the Bank, ο Μπράιαν κέρδισε τον αγώνα SmackDown Money in the Bank. Η βαλίτσα που κέρδισε, του έδωσε το δικαίωμα να διεκδικήσει όποτε θέλει το Παγκόσμιο Πρωτάθλημα Βαρέων Βαρών. Στο επόμενο επεισόδιο του SmackDown, δήλωσε πως θα χρησιμοποιήσει τη βαλίτσα στη WrestleMania 28.
150px|thumb|left|Ο Μπράιαν ως Παγκόσμιος Πρωταθλητής Βαρέων Βαρών με την Έι Τζέι Στο Summerlsma ο Bryan αντιμετώπισε τον Wade Barrett όπου έχασε μετά το finisher του Wasteland. Μετά από αρκετές ήττες, ο Μπράιαν άνοιξε κόντρα με τον Παγκόσμιο Πρωταθλητή Βαρέων Βαρών, Μαρκ Χένρι. Στις 4 Νοεμβρίου, ο μεγαλόσωμος Χένρι προκάλεσε σε αγώνα τίτλου τον Μπράιαν, για να δείξει ότι ο Μπράιαν δεν μπορεί να γίνει πρωταθλητής. Κατά τη διάρκεια του αγώνα, ο Μπιγκ Σόου εξουδετέρωσε τον Χένρι και προέτρεψε τον Μπράιαν, να χρησιμοποιήσει τη βαλίτσα, όμως ο Χένρι τους επιτέθηκε. Τις επόμενες εβδομάδες, ο Μπράιαν έγινε θύμα στα χέρια του Χένρι και έχασε σε αγώνα με κλουβί από αυτόν. Τον Νοέμβριο επίσης, ο Μπράιαν σύναψε σχέση με την AJ (Έι Τζέι).
Στο TLC, ο Μπιγκ Σόου νίκησε τον Χένρι και έγινε ο νέος Παγκόσμιος Πρωταθλητής Βαρέων Βαρών. Μετά τον αγώνα, ο Χένρι επιτέθηκε στον Σόου και χωρίς να χάσει καιρό ο Μπράιαν "εξαργύρωσε" το συμβόλαιο Money in the Bank, για να γίνει ο νέος πρωταθλητής. Τις επόμενες εβδομάδες, ψυχράθηκε η φιλία μεταξύ του Μπιγκ Σόου και του Μπράιαν, λόγω της αλλαγής του τίτλου. Ο Μπράιαν άρχισε να γίνεται αλαζόνας και οι οπαδοί τον αποδοκίμαζαν σε κάθε εμφάνιση του. Τον Ιανουάριο του 2012, ο Μπράιαν υπερασπίστηκε τρεις φορές το τίτλο του, χάρη σε διάφορες δολοπλοκίες.
Διάφορες κόντρες και Ομαδικό Πρωτάθλημα WWE (2012-2013)
Στο Royal Rumble του 2012, αντιμετώπισε τους γιγαντόσωμους Μπιγκ Σόου και Μαρκ Χένρι σε steel cage match. Εκεί κατάφερε να νικήσει, δραπετεύοντας από το κλουβί. Στο Elimination Chamber, σε αγώνα Θαλάμου Εξόντωσης, ο Μπράιαν ήταν το νούμερο 6 νίκησε τους Γουέιντ Μπάρετ, Κόντι Ρόουντς, Μπιγκ Σόου, Γκρέιτ Καλί και Σαντίνο Μαρέλα. Μετά από τον αγώνα, ο νικητής του Royal Rumble, Σέιμους του επιτέθηκε. Τις επόμενες εβδομάδες, ξεκίνησε μια κόντρα μεταξύ των Μπράιαν και Σέιμους, αφού υπήρξαν προσβολές μεταξύ τους. Στη WrestleMania 28, ο Μπράιαν μόλις ξεκίνησε ο αγώνας φίλησε την Aj Lee και χάνοντας από τον αγώνα δέχτηκε ένα Brogue Kick με αποτέλεσμα να ηττηθεί μέσα σε 18 δευτερόλεπτα και να χάσει το Παγκόσμιο Πρωτάθλημα. Ο Μπράιαν θεώρησε πως η Έι Τζέι έφταιγε για την ήττα του, γι'αυτό και σταμάτησε τη σχέση τους. Στο Extreme Rules, ο Μπράιαν διεκδίκησε το τίτλο σε ένα 2 out of 3 falls match, αλλά ο Σέιμους επικράτησε.Ο Ντάνιελ Μπράιαν κέρδισε σε ένα τουρνουά και έγινε ο πρώτος διεκδικητής του Πρωταθλήματος WWE. Εκείνη τη περίοδο ο πρωταθλητής ήταν ο Σι Εμ Πανκ, ένας παλαιστής που είχε παλέψει αρκετές φορές με τον Μπράιαν σε ανεξάρτητες διοργανώσεις. Στο Over the Limit, ο Μπράιαν αντιμετώπισε τον πρωταθλητή Σι Εμ Πανκ, σε έναν εντυπωσιακό αγώνα κατά ομολογία των οπαδών, όπου ο Μπράιαν έχασε. Εκτός από τον Σι Εμ Πανκ, ο Μπράιαν ήρθε σε ρήξη και με τον διαταραγμένο Κέιν. Στο No way out, ο Μπράιαν αντιμετώπισε τον Κέιν και τον πρωταθλητή Σι Εμ Πανκ σε έναν αγώνα σε κλουβί, χωρίς επιτυχία. Στο Money in the Bank, ο Μπράιαν διεκδίκησε για μια ακόμη φορά το τίτλο κόντρα στον Σι Εμ Πανκ, όμως έχασε.
Μια ημέρα μετά στο Raw, ο Μπράιαν ζήτησε από την Έι Τζέι να ξανασυνάψουν σχέση και εκείνη δέχθηκε. Σύντομα, η Έι Τζέι άφησε τον Μπράιαν και δέχθηκε τη θέση της Γενικής Διευθύντριας του Raw, που της προσέφερε ο Βινς Μακμάν. Εξ'αιτίας αυτού και των συνεχόμενων προσβολών από τους άλλους παλαιστές, ο Μπράιαν απέκτησε πρόβλημα διαχείρισης θυμού. Εντωμεταξύ, άρχισε μια αντιπαλότητα με τον ψυχοπαθή Κέιν, που οδηγήθηκε σε αγώνα στο SummerSlam, με τον Μπράιαν να αναδεικνύεται νικητής. Οι δυο τους ήρθαν σε κόντρα, όμως αναγκάστηκαν να συμφιλιωθούν σε ορισμένες περιπτώσεις. Τον Σεπτέμβριο στο Night of Champions, ο Μπράιαν μαζί με τον Κέιν νίκησαν τους Κόφι Κίνγκστον & Αρ Τρουθ, για να γίνουν οι νέοι Ομαδικοί Πρωταθλητές επίσης κατάφεραν να υπερασπιστούν τους τίτλους τους κόντρα στους Damien Sandow και Cody Rhodes. Οι δυο τους ως ένα ψυχοπαθές δίδυμο, είχαν πολλές έντονες διαφωνίες σε ομαδικούς αγώνες που συμμετείχαν.
Πρωτάθλημα WWE και κόντρες (2013-2016)
Στην Wrestlemania 29 η Team HELL NO κατάφερε να κρατήσει τους Ομαδικούς τίτλους της κόντρα στον Dolph Ziggler και Big E Langston. Αφού κράτησαν τον τίτλο για αρκετούς μήνες, τους έχασαν τον Μάιο του 2013 στο Extreme Rules απο τους Ρόμαν Ρέινς και Σεθ Ρόλινς. Η ομάδα σύντομα χωρίστηκε μετά απο διάφορα προβλήματα. Ο Μπράιαν κυρίως λόγω του ασταμάτητου ρυθμού κινήσεων που είχε στους αγώνες του, κατάφερε αποκτήσει μεγάλη υποστήριξη απο το κοινό. Αυτό τον βοήθησε να εισπράξει αγώνα τίτλου στο SummerSlam ενάντια στον Πρωταθλητή WWE, Τζον Σίνα. Τον Αύγουστο στο SummerSlam ο Μπράιαν κατάφερε να νικήσει τον Σίνα και να γίνει ο νέος Πρωταθλητής WWE. Μετά τον αγώνα ο ειδικός διαιτητής Τριπλ Έιτς επιτέθηκε στον Μπράιαν με ένα Pedigree και ο Ράντυ Όρτον εξαργύρωσε το συμβόλαιο Money in The Bank για να γίνει ο Πρωταθλητής WWE. Σύντομα ο Μπράιαν άρχισε κόντρα με τον Όρτον και με τον υποστηρικτή του τελευταίου, τον Τριπλ Έιτς. Αφού αποδοκιμάστηκε απο τον Τριπλ Έιτς και την οικογένεια Μακμάν, ο Μπράιαν δέχθηκε πολλές επιθέσεις απο παλαιστές που του έστειλαν εκείνοι. Στο Night of Champions ο Μπράιαν νίκησε τον Ράντυ Όρτον και έγινε ξανά ο Πρωταθλητής WWE. Την επόμενη μέρα στο Raw, ο Τριπλ Έιτς αφαίρεσε τον τίτλο από τον Μπράιαν λόγω του γρήγορου μετρήματος του διαιτητή. Τον Οκτώβριο στο WWE Battleground, ο Μπράιαν αντιμετώπισε τον Όρτον για το πρωτάθλημα, όμως μια παρέμβαση του Μπιγκ Σόου σταμάτησε τον αγώνα. Στο Hell in a Cell, ξαναπάλεψαν αλλά ο Μπράιαν έχασε διότι του επιτέθηκε με Sweet Chin Music ο ειδικός διαιτητής Σον Μάικλς. Την επόμενη μέρα στο Raw, ο Μπράιαν επιτέθηκε στον Μάικλς με το Yes Lock.
Έπειτα, ο Μπράιαν άρχισε κόντρα με τους Γουάιατς, τους οποίους νίκησε στο Survivor Series με παρτενέρ τον CM Punk. Στο TLC ο Bryan αντιμετώπισε όλη την Wyatt family όπου έχασε, επίσης Royal Rumble δεν τα κατάφερε κόντρα στον Bray Wyatt, τελειώνοντας έτσι τη κόντρα μαζί τους. Το κοινό αντέδρασε για την απουσία του Μπράιαν απο τον αγώνα Royal Rumble και υπήρξαν μεγάλες αποδοκιμασίες. Έπειτα ο Μπράιαν νίκησε σε ομαδικό αγώνα, κερδίζοντας μια ευκαιρία διεκδίκησης του Παγκοσμίου Πρωταθλήματος Βαρέων Βαρών WWE στο Elimination Chamber. Εκεί δεν κατάφερε να πάρει τον τίτλο εξαιτίας του Kane. Στη συνέχεια άρχισε μια κόντρα με τον Τριπλ Έιτς, μετά απο μήνες αντιπαραθέσεων. Στη WrestleMania 30, ο Μπράιαν νίκησε τον Τριπλ Έιτς και πήρε μια μια ευκαιρία διεκδίκησης του τίτλου στο τέλος του σόου. Εκεί ο Μπράιαν κατάφερε να νικήσει τους Ράντυ Όρτον και Μπατίστα, κατακτώντας το Παγκόσμιο Πρωτάθλημα Βαρέων Βαρών WWE. Έπειτα, ο Μπάιαν άρχισε κόντρα με τον διεκδικητή του τίτλου του, τον Κέιν, όταν ο τελευταίος τον διέλυσε στο Raw. Στο Extreme Rules, σε έναν αγώνα με ακραίους κανόνες ο Μπράιαν διατήρησε το πρωτάθλημα κόντρα στον Κέιν. Έπειτα ο Μπράιαν γνωστοποίησε πως ένας τραυματισμός στον αυχένα θα τον κρατήσει για λίγο καιρό εκτός ρινγκ. Ο Μπράιαν δεν μπόρεσε να επιστρέψει έγκαιρα, οπότε οι υπεύθυνοι του WWE του αφαίρεσαν τον τίτλο τον Ιούνιο.
Επέστρεψε στα ρινγκ τον Νοέμβριο του 2014 που η ομάδα Authority. Τον Ιανουάριο του 2015, συμμετείχε ανεπιτυχώς στον αγώνα Royal Rumble όπου τον αφάνισε ο Bray Wyatt. Το κοινό άρχισε γιουχάρει τον νικητή του Royal Rumble, Roman Reigns και το WWE έδωσε την ευκαιρία στο Bryan να παίξει αντίπαλος με τον Seth Rollins όπου ο νικητής θα αντιμετώπιζε στο FastLane τον Roman Reigns σε ένα ματς για τον πρώτο διεκδικητή του Παγκόσμιου Πρωταθλήματος WWE, σε αυτό το ματς κατάφερε να νικήσει με τον Roman να εμποδίζει τους Big Show και J & J security να εμπλακούν στον αγώνα. Ο Bryan αντιμετώπισε τον Big Show σε ένα Raw όπου έχασε από DQ διότι ο Roman Reigns χτύπησε τον Big Show με superman punch στην συνέχεια ο Bryan νευρίασε και του εκτέλεσε το missile dropkick και αυτό οδήγησε σε μία δυνατή μάχη μεταξύ τους. Στο FastLane ο Bryan αντιμετώπισε τον Roman αλλά δεν κατάφερε να τον νικήσει. Στη Wrestlemania 31, κέρδισε το Διηπειρωτικό Πρωτάθλημα σε αγώνα με σκάλες. Τον Μάιο ο Μπράιαν αποφάσισε να παραδώσει τον τίτλο του λόγου τραυματισμού. Τον Φεβρουάριο του 2016 σταμάτησε την καριέρα του σαν επαγγελματίας παλαιστής, λόγω των σοβαρών τραυματισμών που υπήρξαν όλα αυτά τα χρόνια. Στο Raw στις 18 Απριλίου οι Σέιν Μακμάν και Στέφανι Μακμαν ανακοίνωσαν τους γενικούς διευθυντές του Raw και του Smackdown, η Στεφανι επέλεξε τον Mick Foley για το raw και ο Shane τον Daniel Bryan όπου εμφανίστηκε και ξανά συνάντησε την θερμή υποδοχή του κοινού. Την επόμενη ημέρα στο Smackdown ο Bryan και ο Shane αναλαμβάνοντας το Smackdown θα επιλέξουν τους καλύτερους superstars που μπορούν με αντίπαλους την Στέφανι και τον ΦόλεΪ. Στα drafts μαζί με τον Shane κατάφεραν και επέλεξαν κάποια κορυφαία ονόματα όπως τον Τζον Σίνα, τον Έι Τζέι Στάιλις, τον Ράντι Όρτον, τον Ντιν Άμπροουζ και αρκετούς ακόμα.
Επιστροφη στο ρινγκ(2018)
Μετα τον τραυματισμο στο γονατο ο Daniel Bryan εκανε την επιστροφή του στο smackdown οπου του επιτέθηκαν ο Kevin Owens και ο Sami Zaun. Αργότερα συμμάχησε με τον Shane McMahon και τους νίκησαν στην Wrestlemania.Ο Bryan εκανε μια εμφανιση στο Royal Rumble match στο Greatest Royal Rumble στην Ασια.
Προσωπική Ζωή
Το 2007, κατά την παραμονή του ως Παγκόσμιος Πρωταθλητής ROH, ο Ντάνιελσον διορίστηκε ανώτατος εκπαιδευτής της Ακαδημίας Πάλης ROH, σε αντικατάσταση του Ώστιν Άρις. Αργότερα και ο ίδιος αντικαταστάθηκε από τον Ντελίριους.
Την ίδια χρονιά, ο Μπράιαν αποφάσισε να γίνει αυστηρά χορτοφάγος, λόγω των πολλών λοιμώξεων του ήπατος που είχε αντιμετωπίσει. Το 2012 η οργάνωση "Ανθρώπων για την ηθική θεραπεία των ζώων" (αγγλ: People for the Ethical Treatment of Animals) τον βράβευσε ως τον πιο φιλόζωο αθλητή. Τον Σεπτέμβριο του 2012, ο Μπράιαν δήλωσε πως σταμάτησε την αυστηρή χορτοφαγία, λόγω της δύσκολης εύρεσης τέτοιας τροφής και διάφορων αλλεργιών που εμφανίστηκαν.
Έχει δηλώσει από τον προσωπικό του λογαριασμό στο twitter ότι δεν πίνει διότι ήταν αλκοολικός ο πατέρας του.
Τον Οκτώβριο του 2012 μία κοινωνική εκστρατεία των μέσων ενημέρωσης ξεκίνησε σε μία προσπάθεια να βοηθήσει τον Connoer Michalek, ένα εξάχρονο παιδί που είχε καρκίνο του εγκεφάλου και της σπονδυλικής στήλης. Η Εκστρατεία πέτυχε και η διάθεση του Connor βελτιώθηκε παρόλα αυτά πέθανε σε ηλικία οκτώ ετών.
Στις 11 Απριλίου του 2014 ο Daniel Bryan παντρεύτηκε την Diva Brie Bella με την οποία είναι μαζί μέχρι σήμερα
Κατά την διάρκεια μίας συνέντευξης το 2014 ο Bryan δήλωσε ότι δεν μπορεί να κολυμπήσει ή να πάει βαθιά στο νερό διότι σε έναν αγώνα εναντίον του Kenta στο ROH (Ring Of Honor) το 2007 υπέστη ρήξη τυμπάνου του αυτιού καθώς ακόμα έχει προβλήματα ακοής στο αριστερό αυτί του.
Στη πάλη
thumb|right|Ο Μπράιαν εφαρμόζει το Yes Lock
Παλαιστές που έχουν εκπαιδευθεί από τον Danielson
Ο Μπράιαν έχει εκπαιδεύσει διάφορους παλαιστές, όπως Φάρμερ Τζο, Ρόμπι Ράιντερ και Σάρα Ντελ Ρέι.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Υπουργείο Δημόσιας Τάξης και Προστασίας του Πολίτη
Το Υπουργείο Δημόσιας Τάξης και Προστασίας του Πολίτη ήταν Υπουργείο που δημιουργήθηκε στις 21 Ιουνίου 2012 από μετονομασία του Υπουργείου Προστασίας του Πολίτη το οποίο είχε ιδρυθεί στις 7 Οκτωβρίου 2009 από υπηρεσίες που αποσπάστηκαν από τα Υπουργεία Εσωτερικών (Γενικές Γραμματείες Δημόσιας Τάξης και Πολιτικής Προστασίας) και Εμπορικής Ναυτιλίας, Αιγαίου και Νησιωτικής Πολιτικής (Διεύθυνση Ασφάλειας Ναυσιπλοΐας, Γενική Γραμματεία Λιμένων και Λιμενικής Πολιτικής και Λιμενικό Σώμα). Καταργήθηκε στις 27 Ιανουαρίου 2015 και συγχωνεύθηκε στο Υπουργείο Εσωτερικών και Διοικητικής Ανασυγκρότησης. Το Υπουργείο έδρευε στη λεωφόρο Π. Κανελλοπούλου 4 στην Αθήνα.
Στις αρμοδιότητες του Υπουργείου περιλαμβάνονταν η εσωτερική ασφάλεια, η καταπολέμηση του εγκλήματος, η αντιμετώπιση των φυσικών καταστροφών, η ασφάλεια των συνόρων και η διαχείριση της μη νόμιμης μετανάστευσης. Στο Υπουργείο υπάγονταν η Ελληνική Αστυνομία, το Πυροσβεστικό Σώμα, η Εθνική Υπηρεσία Πληροφοριών και η Γενική Γραμματεία Πολιτικής Προστασίας.
Εξωτερικοί σύνδεσμοι
Κατηγορία:Υπουργεία Δημοσίας Τάξεως
Αλικιανός Χανίων
Ο Αλικιανός (ή Αλικιανού) είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Το χωριό απέχει 12 χιλιόμετρα από τα Χανιά, στο δρόμο προς τους Λάκκους. Βρίσκεται στην αριστερή όχθη του ποταμού Κερίτη, σε υψόμετρο 65 μέτρων.
Ιστορία
Κατά τη διάρκεια της ενετοκρατίας, ο Αλικιανός ήταν φέουδο του οίκου Da Molin, οι οποίοι είχαν κτίσει στο χωριό επιβλητική έπαυλη με πύργο όταν εγκαταστάθηκαν στην Κρήτη το 1229. Σε αυτήν την έπαυλη διαδραματίζεται το έργο του Σπυρίδωνος Ζαμπέλιου "Κρητικοί Γάμοι", το οποίο αφορά την καταστολή της επανάστασης του Καντανολέου.
Το χωριό αναφέρεται το 1577 από τον Φραντσέσκο Μπαρότσι ως Alichianu, και ανήκε στην επαρχία Κυδωνίας. Στην ενετική απογραφή του 1583 του Πέτρου Καστροφύλακα, αναφέρεται ως Allicanà με 265 κατοίκους (Κ236). Ο Φραντσέσκο Μπαζιλικάτα αναφέρει το χωριό το 1630 ως Allichianù.
Κατά την Ελληνική Επανάσταση, πραγματοποιήθηκε τον Αύγουστο του 1821 στον Αλικιανό μάχη ανάμεσα στους Έλληνες επαναστάτες και τα οθωμανικά στρατεύματα. Στην αιγυπτιακή απογραφή του 1834, είχε 40 χριστιανικές και 9 μουσουλμανικές οικογένειες. Στην απογραφή του 1881, αναφέρεται ως Αλικιανού με 507 Έλληνες κατοίκους και 27 Τούρκους και ήταν έδρα δήμου. Την περίοδο της επανάστασης του 1897 λειτούργησε στον Αλικιανό στρατόπεδο του εκστρατευτικού σώματος του Τιμολέοντα Βάσσου. αριστερά|μικρογραφία|287x287εσ|Η γέφυρα του Αλικιανού.
Μετά την Ένωση της Κρήτης με την Ελλάδα, ο οικισμός υπήχθη στην επαρχία Κυδωνίας, ενώ το 1940 το όνομά του διορθώθηκε σε Αλικιανός. Τον Αύγουστο του 1941, οι γερμανικές δυνάμεις Κατοχής εκτέλεσαν στη γειτονική γέφυρα του ποταμού Κερίτη 118 κατοίκους του Αλικιανού και των γύρω χωριών. Ο Anthony Beevor αναφέρει στο βιβλίο του "Κρήτη. Η μάχη και η αντίσταση" ότι καταστράφηκε το χωριό και ότι οι νεκροί έφτασαν τους 145 άνδρες και δύο γυναίκες. Η ιστορική αυτή γέφυρα, κατασκευασμένη επί Κρητικής Πολιτείας και κηρυγμένη ως ιστορικό διατηρητέο μνημείο το 1998, κατέρρευσε στο μεγαλύτερο τμήμα της στις 25 Φεβρουαρίου 2019 κατά τη διάρκεια σφοδρότατης κακοκαιρίας. Αποτελεί ένα κατεξοχήν τοπόσημο της περιοχής που καλό είναι να αποκατασταθεί.
Διοικητικά, μετά τις αλλαγές που πραγματοποιήθηκαν στην τοπική αυτοδιοίκηση μέσω του προγράμματος Καποδίστρια, ο οικισμός περιήλθε το 1998 στον νεοσύστατο δήμο Μουσούρων, ενώ από το 2011 ανήκει πάλι ως κοινότητα στον καλλικρατικό δήμο Πλατανιά.
Δείτε επίσης: Κοινότητα Αλικιανού
Απογραφές πληθυσμού
Η δημογραφική πορεία του χωριού σύμφωνα με τις απογραφές:
Παραπομπές
κατηγορία:Χωριά του νομού Χανίων κατηγορία:Δήμος Πλατανιά
Επαρχία του Αρέτσο
Η επαρχία του Αρέτσο (ιταλικά: Provincia di Arezzo) είναι επαρχία στην περιφέρεια της Τοσκάνης στην Ιταλία. Η έκτασή της είναι 3.235 τ.χλμ. και ο πληθυσμός της ανέρχεται σε 340.884 κατοίκους (2007). Έδρα της επαρχίας είναι η πόλη του Αρέτσο (Arezzo). Συνολικά, η επαρχία αριθμεί 39 δήμους.
Συνορεύει βόρεια με την Εμίλια-Ρομάνια (επαρχία των Φορλί-Τσεζένα), βορειοανατολικά με την περιφέρεια των Μάρκε (επαρχία των Πέζαρο-Ουρμπίνο), ανατολικά με την περιφέρεια της Ούμπρια (επαρχία της Περούτζια), νοτιοδυτικά με την επαρχία της Σιένα και, τέλος, βορειοδυτικά με την επαρχία της Φλωρεντίας.
Ιστορία
Η επαρχία του Αρέτσο προέρχεται από το ομώνυμο διαμέρισμα του Μεγάλου Δουκάτου της Τοσκάνης και δημιουργήθηκε το 1826 με την ένωση δήμων που προσαρτήθηκαν από τα διαμερίσματα της Φλωρεντίας και της Σιένας.
Εξωτερικοί σύνδεσμοι
Αρετσο
Ρακέλ Ολμέδο
Η Ρακέλ Ολμέδο (προφορά: [raˈkel olˈmeðo], Siomara Anicia Orama Leal, 30 Δεκεμβρίου 1937 -) είναι Κουβανο-Μεξικανή ηθοποιός και τραγουδίστρια.
Βιογραφία
Γεννήθηκε στο Καϊμπαριέν το 1937. Ξεκίνησε την καριέρα της τραγουδώντας στην όπερα στην πατρίδα της την Κούβα. Μετά την Κουβανική επανάσταση του 1959, εγκατέλειψε την Κούβα και πήγε στο Μεξικό.
Το 1975 κυκλοφόρησε τον πρώτο της δίσκο με τίτλο Mitad Mujer, Mitad Gaviota. Είναι μία από τις σημαντικότερες προσωπικότητες της βιομηχανίας ψυχαγωγίας του Μεξικού.
Για την προσφορά της στην τηλεόραση, έλαβε αστέρι στο "Paseo de las Luminarias" (Πλατεία των Αστέρων) το 1984.
Φιλμογραφία
Ταινίες
Κοινότητα Παϊδοχωρίου
Η Κοινότητα Παϊδοχωρίου είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1929 με το ΦΕΚ 228Α - 12/07/1929 με την απόσπαση του οικισμού Παϊδοχώρι από την κοινότητα Πεμονίων και τον ορισμό του ως έδρα της. Εκτός από την έδρα της περιλαμβάνει και τον οικισμό Άγιοι Πάντες. Η απογραφή του 2011 αναφέρει:
Συνολικά η κοινότητα έχει 212 κατοίκους και εκπροσωπείται από τον πρόεδρο κ. Ιωσήφ Μαραγκιουδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Ρακέλ Ολμέδο
Εξωτερικοί Σύνδεσμοι
Κατηγορία:Κουβανοί ηθοποιοί Κατηγορία:Κουβανοί τραγουδιστές Κατηγορία:Μεξικανοί τραγουδιστές Κατηγορία:Ποπ μουσικοί Κατηγορία:Μεξικανές ηθοποιοί θεάτρου Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί φωνής
923 Χερλούγκα
Η Χερλούγκα (Herluga) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,372. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Χερλούγκα εκτιμάται σε 32,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,042. Είναι άγνωστο αν και με ποια περίοδο περιστρέφεται η Χερλούγκα γύρω από τον εαυτό της.
Πιερ Κλαστρ
Ήταν μαθητής του Κλοντ Λεβί-Στρος, αλλά στη συνέχεια διαφοροποιήθηκε από τις αντιλήψεις του για τον δομισμό. Επίσης, απέρριψε την πολιτική ανθρωπολογία των Εθνομαρξιστών. Το 1970 συνεργάστηκε με τους Μαρσέλ Γκοσέ, Κορνήλιο Καστοριάδη και Κλωντ Λεφόρ στο περιοδικό Textures, το οποίο εκδιδόταν μέχρι το 1975.
Έφυγε από τη ζωή το 1977, σε ηλικία μόλις 43 ετών, καθώς σκοτώθηκε σε ένα δυστύχημα.
Παραπομπές
Κατηγορία:Γάλλοι φιλόσοφοι Κατηγορία:Γάλλοι εθνολόγοι Κατηγορία:Γάλλοι ανθρωπολόγοι Κατηγορία:Γάλλοι άθεοι Κατηγορία:Φιλόσοφοι του 20ού αιώνα
Χορεύοντας με τους Λύκους
Η κινηματογραφική ταινία Χορεύοντας με τους Λύκους (αγγλικά: Dances with Wolves) είναι επική γουέστερν ταινία, η οποία σκηνοθετήθηκε και συμπαράχθηκε από τον Κέβιν Κόστνερ, στην οποία επίσης πρωταγωνιστεί. Είναι κινηματογραφική προσαρμογή του ομότιτλου βιβλίου που δημοσιεύτηκε το έτος 1988,του συγγραφέα Μάικλ Μπλεικ. Η ταινία επικεντρώνεται γύρω από την ιστορία ενός υπολοχαγού, ο οποίος ταξιδεύει στο εσωτερικό της Αμερικής για να βρει μια στρατιωτική βάση, καθώς και την σχέση του με κάποιους ντόπιους Ινδιάνους.
Η ταινία έλαβε θετικές κριτικές και προτάθηκε για 12 βραβεία Όσκαρ, 6 Χρυσές Σφαίρες και 9 βραβεία BAFTA.
Η ταινία θεωρείται ότι είχε έναν πολύ μεγάλο αντίκτυπο στις ταινίες είδους Γουέστερν και το 2007 η χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Περίληψη
Το έτος 1863 ο υπολοχαγός Τζον Ντούμπαρ τραυματίζεται στον Αμερικανικό Εμφύλιο Πόλεμο. Θέλοντας να ξεπεράσει τον τραυματισμό του,πηγαίνει στην Νότια Ντακότα με στόχο να εντοπίσει μια στρατιωτική βάση. Στην πορεία όμως, θα καταφεύγει σε καταυλισμό Ινδιάνων, όπου θα αναπτύξει σχέσεις με αυτούς τους ανθρώπους και θα δεθεί τελικά με αυτούς.
Εξωτερικοί σύνδεσμοι
Χορεύοντας με τους Λύκους Χορεύοντας με τους Λύκους Χορεύοντας με τους Λύκους Χορεύοντας με τους Λύκους Κατηγορία:Ταινίες παραγωγής Orion Pictures Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Σκηνοθετικό ντεμπούτο σε ταινίες Κατηγορία:Ταινίες γυρισμένες στο Κάνσας Κατηγορία:Ταινίες γυρισμένες στη Νότια Ντακότα Κατηγορία:Ταινίες γυρισμένες στο Ουαϊόμινγκ Κατηγορία:Ταινίες σε σκηνοθεσία Κέβιν Κόστνερ Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Αγγλόφωνες ταινίες
Ζεστό παγωτό
Ζεστό παγωτό (ciepłe lody) είναι πολωνικό επιδόρπιο φτιαγμένο από μους με βάση το ασπράδι αυγού με σιρόπι, σοκολάτα ή άλλη επικάλυψη, το οποίο παρουσιάζεται σε ένα κύπελλο βάφλας. Μοιάζει με παγωτό μηχανής και ως εκ τούτου δίνει το όνομα στο επιδόρπιο. Είναι σχετικά φθηνό και έχει επίσης υψηλή περιεκτικότητα σε θερμίδες.
Η πολωνική εφημερίδα Wprost γράφει ότι το ζεστό παγωτό ήταν εφεύρεση των διατροφολόγων της Λαϊκής Δημοκρατίας της Πολωνίας, ένα από τα υποκατάστατα τροφίμων, μαζί με την Polo Cockta. Η παραγωγή του αναβίωσε στη σύγχρονη Πολωνία ως μέρος της νοσταλγίας της ΛΔΠ.
Παρόμοιες λιχουδιές μαρσμέλοου με επικάλυψη σοκολάτας, συμπεριλαμβανομένων του γερμανικού Schokoküsse, του δανικού Flødeboller και του ισραηλινού Κρεμπό, ονομάστηκαν επίσης «ζεστό παγωτό» στην Πολωνία.
Στην Ουγγαρία, ένα παρόμοιο επιδόρπιο ονομάζεται télifagyi («χειμερινό παγωτό»). Εφευρέθηκε και έφτασε στο αποκορύφωμα της δημοτικότητάς του κατά τη διάρκεια του κομμουνισμού, αλλά εξακολουθεί να είναι ευρέως διαθέσιμο.
Παραπομπές
Κατηγορία:Πολωνικά επιδόρπια Κατηγορία:Λαϊκή Δημοκρατία της Πολωνίας
Επισκέπτες Υγείας
Οι Επισκέπτες Υγείας αποτελούν ένα από τα επαγγέλματα υγείας που απαντώνται στο Ελληνικό Κράτος, ενώ στο εξωτερικό τα αντίστοιχα καθηκόντα τα ασκούν κυρίως οι νοσηλευτές, καθώς στις περισσότερες χώρες δεν υφίσταται ως αυτόνομο επάγγελμα, αλλά ως κλάδος της νοσηλευτικής. και πιο συγκεκριμένα της κοινοτικής νοσηλευτικής και δημόσιας υγείας.
Είναι επάγγελμα που ασχολείται κατ' εξοχήν με τα αντικείμενα της πρωτοβάθμιας φροντίδας υγείας. Οι Επισκέπτες Υγείας με βάση τις γνώσεις τους ασχολούνται είτε αυτόνομα είτε σε συνεργασία με άλλους επαγγελματίες στο τομέα της Υγείας και των Κοινωνικών Υπηρεσιών με το σχεδιασμό, ανάπτυξη, εφαρμογή και αξιολόγηση παροχής όλων των Υπηρεσιών Πρωτοβάθμιας Φροντίδας Υγείας.
Στην Ελλάδα, οι επισκέπτες υγείας συνεργάζονται με άλλους επιστήμονες υγείας, όπως με τους ειδικευμένους Ιατρούς Προληπτικής Ιατρικής (αλλά και άλλων ειδικοτήτων) και με τους ειδικευμένους Νοσηλευτές Δημόσιας και Κοινοτικής υγείας (και άλλων ειδικοτήτων), και μπορούν να εργαστούν σε πολλούς φορείς είτε δημόσιους είτε ιδιωτικούς που αφορούν την πρωτοβάθμια υγεία.
Απαιτούμενη Εκπαίδευση
Στην Ελλάδα το επάγγελμα ασκούν οι απόφοιτοι του Τμήματος Επισκεπτών - Επισκεπτριών Υγείας της Σχολής Επαγγελμάτων Υγείας και Πρόνοιας του Τεχνολογικού Εκπαιδευτικού Ιδρύματος Αθήνας.
Μετά την κατάργηση των ΤΕΙ οι Επισκέπτες Υγείας είναι απόφοιτοι του Τμήματος Δημόσιας και Κοινοτικής Υγείας με Κατεύθυνση Κοινοτικής Υγείας του Πανεπιστημίου Δυτικής Αττικής (ΠΑ.Δ.Α) και του Τμήματος Δημόσιας και Ενιαίας υγείας του Πανεπιστημίου Θεσσαλίας, καθώς και οι ειδικευμένοι κοινοτικοί νοσηλευτές.
Αγορά Εργασίας
Τομείς Απασχόλησης και Προοπτικές Αγοράς Εργασίας: Οι Επισκέπτες Υγείας μπορούν να απασχοληθούν σε κέντρα υγείας, υγειονομικούς σταθμούς, σε ΚΑΠΗ, ΠΙΚΠΑ, ΙΚΑ. αν και οι οργανικές θέσεις είναι περιορισμένες, ενώ στον ιδιωτικό τομέα προτιμώνται κυρίως οι νοσηλευτές.
Επαγγελματικές οργανώσεις
Ο συλλογικός φορέας για τους Επισκέπτες Υγείας είναι ο Πανελλήνιος Σύλλογος Επισκεπτών Υγείας που καλύπτει τους εργαζόμενους του κλάδου και θέτει ορισμένους δεοντολογικούς κανόνες.
Εξωτερικοί σύνδεσμοι
Κατηγορία:Φροντίδα υγείας
Αχμέτ Τζεμάλ
Ο Αχμέτ Τζεμάλ Πασάς (τουρκικά: Сemal Paşa, 6 Μαΐου 1872 - 21 Ιουλίου 1922), γνωστός ως Τζεμάλ Πασάς, ήταν ηγετικό στέλεχος των Νεότουρκων και μέλος της τριανδρίας των Τριών Πασάδων (Εμβέρ Πασάς, Ταλαάτ Πασάς, Τζεμάλ Πασάς), που κυβέρνησε την Οθωμανική Αυτοκρατορία τα χρόνια των Βαλκανικών Πολέμων και του Α' Παγκοσμίου Πολέμου και οδήγησε στα γεγονότα της γενοκτονίας των Αρμενίων, των Ασσυρίω ν και των Ελλήνων του Πόντου.
Βιογραφία
Ο Τζεμάλ Πασάς γεννήθηκε στην πόλη της Μυτιλήνης στο νησί της Λέσβου (τουρκικά: Midilli-Μιντιλλί) και πατέρας του ήταν ο Μεχμέτ Νεσίπ Μπέης, στρατιωτικός με ειδικότητα φαρμακοποιού. Στα χρόνια 1908-1918, ο Τζεμάλ Πασάς υπήρξε από τους σημαντικότερους ανθρώπους στην ηγετική πυραμίδα της οθωμανικής διακυβέρνησης. Αποφοίτησε από το Στρατιωτικό Γυμνάσιο Κουλελί το 1890 και στη συνέχεια από τη Στρατιωτική Ακαδημία Μεκτεμπί Χαρμπιγεγί Σαχανέ της Κωνσταντινούπολης (τουρκικά: İstanbul), το 1893.
Αρχικώς, υπηρέτησε στο 1ο Γραφείο του Υπουργείου Στρατιωτικών και στη συνέχεια εργάστηκε στο Γραφείο Οχυρωματικών Έργων της 2ης Στρατιάς. Το 1896, ο Τζεμάλ Πασάς τοποθετήθηκε στο 2ο Σώμα Στρατού. Δυο χρόνια αργότερα, ορίστηκε αρχηγός επιτελείου στη Μεραρχία Δόκιμων Αξιωματικών, με έδρα τη Θεσσαλονίκη (τουρκικά: Selânik-Σελαανίκ).
Το ίδιο διάστημα, ήρθε σε επαφή με τους ρεφορμιστές Νεότουρκους και το Κομιτάτο Ένωση και Πρόοδος (İttihat ve Terakki Cemiyeti). Το 1905, έγινε Ταγματάρχης και τοποθετήθηκε στη θέση του Επιθεωρητή των Σιδηρόδρομων της Ρούμελης (τουρκικά: Rumeli). Το 1906 έγινε μέλος στην Οθωμανική Φιλελεύθερη Εταιρεία.
Βαλκανικοί Πόλεμοι
Το 1911 ο Τζεμάλ Πασάς διορίστηκε κυβερνήτης της Βαγδάτης (τουρκικά: Bağdat). Παραιτήθηκε όμως λίγο αργότερα των καθηκόντων του για να επανενταχθεί στο Στρατό και να πολεμήσει στον Α' Βαλκανικό Πόλεμο. Τον Οκτώβριο του 1912 προήχθη σε Συνταγματάρχη.
Ο Τζεμάλ Πασάς είχε σημαντικό ρόλο στον Β' Βαλκανικό Πόλεμο και μετά την επανάσταση του Κομιτάτου Ένωση και Πρόοδος στις 23 Ιανουαρίου 1913, ορίστηκε διοικητής της Κωνσταντινούπολης και Υπουργός Δημοσίων Έργων. Το 1914 διορίστηκε Υπουργός Ναυτικών.
Α' Παγκόσμιος Πόλεμος
Το 1913, η τρόικα των Τριών Πασάδων πήρε την εξουσία στην οθωμανική κυβέρνηση και διαφέντεψε τις τύχες της Αυτοκρατορίας όλη τη διάρκεια του Α΄ Παγκοσμίου Πολέμου. Ο Τζεμάλ Πασάς ήταν από τους σχεδιαστές των εσωτερικών και εξωτερικών πολιτικών δράσεων, από τις οποίες σχεδόν όλες αποδείχτηκαν καταστροφικές για την υπόσταση της Αυτοκρατορίας.
Μετά την κήρυξη πολέμου της Οθωμανικής Αυτοκρατορίας εναντίον των δυνάμεων της Αντάντ, ο Εμβέρ Πασάς όρισε τον Τζεμάλ Πασά διοικητή των οθωμανικών δυνάμεων στην Αίγυπτο. Ο Τζεμάλ Πασάς όμως αποδείχτηκε, όπως και ο Εμβέρ Πασάς, ανεπαρκής ως στρατιωτικός ηγέτης.
Συρία
thumb|left|Ο Τζεμάλ Πασάς με Ιρακινούς αρχηγούς φυλών σε γιορτή για την ολοκλήρωση του φράγματος Αλ-Χιντίγια στον ποταμό [[Ευφράτης|Ευφράτη κοντά στην πόλη Αλ-Χιλάχ, νότια της Βαγδάτης.]] Το 1915, ο Τζεμάλ Πασάς τοποθετήθηκε ως διοικητής στη Συρία, με πλήρεις στρατιωτικές και πολιτικές εξουσίες. Το Μάιο εκείνης της χρονιάς, ένας προσωρινός νόμος τού έδωσε επιπλέον έκτακτες εξουσίες. Όλοι οι άνθρωποι της οθωμανικής διοίκησης στη Συρία έπρεπε να τύχουν της δικής του αποδοχής και έγκρισης. Οι επιθέσεις του κατά την 1η και 2η επίθεση στο Σουέζ απέτυχαν. Οι κακουχίες του πολέμου και οι φυσικές καταστροφές που έπληξαν την περιοχή εκείνα τα χρόνια, δημιούργησαν έντονη δυσαρέσκεια στον τοπικό πληθυσμό για τον Τζεμάλ Πασά και οδήγησαν στην Αραβική Εξέγερση.
Ο Τζεμάλ Πασάς ήταν γνωστός στους Άραβες της περιοχής ως Αλ-Σαφάχ, δηλαδή Αιμοδιψής Σεΐχης, όντας υπεύθυνος για τον απαγχονισμό πολλών Λιβανέζων, Σύρων σιιτών μουσουλμάνων και χριστιανών, αδίκως καταδικασθέντων για προδοσία, στις 6 Μαΐου 1916, στη Δαμασκό (τουρκικά: Şam) και στη Βηρυτό (τουρκικά: Beyrut).
Στο μεταξύ, από την άνοιξη του 1915, ενώ η Αραβική Εξέγερση ξεκινούσε, ο Τζεμάλ Πασάς επέβαλε αυστηρό έλεγχο στους Άραβες της Συρίας που ήταν εχθροί της Αυτοκρατορίας. Το 1916, οι οθωμανικές αρχές κατέλαβαν τα γαλλικά προξενεία της Βηρυτού και της Δαμασκού και ανακάλυψαν γαλλικά μυστικά έγγραφα που περιελάμβαναν αποδείξεις για ενέργειες και ονόματα των Αράβων ανταρτών. Ο Τζεμάλ πίστευε ότι η υπό γαλλικό έλεγχο και καθοδήγηση αντίσταση υπήρξε η κύρια αιτία για τις στρατιωτικές του αποτυχίες. Με τα ντοκουμέντα που συγκέντρωσε, κινήθηκε εναντίον των αντάρτικων δυνάμεων που ήταν υπό την ηγεσία Αράβων πολιτικών και πνευματικών προσώπων. Ακολούθησαν δίκες των ανταρτών από στρατοδικεία και τιμωρία των ηγετών τους.
Στα τέλη του 1917, ο Τζεμάλ Πασάς κυβερνούσε από τη θέση του στη Δαμασκό σχεδόν ως ανεξάρτητος από το οθωμανικό κράτος. Η ήττα όμως του οθωμανικού στρατού από τον αγγλικό υπό την ηγεσία του Στρατηγού Άλενμπυ, τον οδήγησε σε παραίτηση από την 4η Στρατιά και επιστροφή του στην Κωνσταντινούπολη.
Μετά την ήττα
Στο τελευταίο συνέδριο του Κομιτάτου Ένωση και Πρόοδος το 1917, ο Τζεμάλ Πασάς εκλέχτηκε στο Συμβούλιο Κεντρικής Διοίκησης. Μετά την ήττα της Οθωμανικής Αυτοκρατορίας τον Οκτώβριο του 1918 και την παραίτηση της κυβέρνησης του Ταλαάτ Πασά στις 2 Νοεμβρίου του ίδιου έτους, κατέφυγε με επτά ακόμα ηγέτες του Κομιτάτου Ένωση και Πρόοδος στη Γερμανία και στη συνέχεια στην Ελβετία.
Την ίδια εποχή, στρατιωτικό δικαστήριο στην Τουρκία καταδίκασε τον Τζεμάλ Πασά ερήμην σε θάνατο για το διωγμό Αράβων υπηκόων της Αυτοκρατορίας τα προηγούμενα έτη. Αργότερα, ο Τζεμάλ Πασάς πήγε στην Κεντρική Ασία, όπου συνέβαλε στον εκσυγχρονισμό του Αφγανικού Στρατού.
Μετά την επιτυχία της επανάστασης των μπολσεβίκων στη Ρωσία, πήγε στην Τυφλίδα της Γεωργίας όπου και ανέλαβε σύμβουλος του νέου καθεστώτος. Δολοφονήθηκε, στις 21 Ιουλίου 1922, από τον Στεπάν Ντζαγκιγιάν, έναν Αρμένιο πατριώτη, στα πλαίσια της επιχείρησης Νέμεση. Το σώμα του Τζεμάλ Πασά μεταφέρθηκε στο Ερζερούμ (τουρκικά: Erzurum) όπου και τάφηκε.
Δρέπανο Αχαΐας
Το Δρέπανο (παλιότερα Δράπανο) είναι χωριό της πρώην Επαρχίας Πατρών του Νομού Αχαΐας. Σήμερα αποτελεί τοπική κοινότητα, η οποία ανήκει στη Δημοτική Ενότητα Ρίου του Δήμου Πατρέων με πληθυσμό που ανέρχεται σε 541 κατοίκους. Βρίσκεται στο ομώνυμο ακρωτήριο στο οποίο οφείλει και το όνομά του και απέχει περίπου 7 χιλιόμετρα από το Ρίο.
Ιστορία
Πιστεύεται ότι η ευρύτερη περιοχή έχει συνεχή κατοίκηση από την αρχαιότητα. Εκεί βρισκόταν σύμφωνα με τις περιγραφές του Παυσανία η αρχαία πολίχνη Βολίνα, αλλά και το Τείχος της Αθηνάς που ήταν το σύνορο της Ρυπαίας χώρας με την Πάτρα. Ο αρχαιολόγος Μιχάλης Πετρόπουλος συνοψίζοντας αρχαιολογικές πληροφορίες συνδέει το Δρέπανο με την Βολίνα λέγοντας ότι το σύγχρονο χωριό είναι χτισμένο στην ίδια θέση. Αρχαίος οικισμός έχει ανεβρεθεί στη θέση του χωριού και επεκτείνετε και νότια αυτού σε αγροτικές εκτάσεις. Στο Δρέπανο έχει ανασκαφή νεκροταφείο γεωμετρικής περιόδου, και πλήθος αρχαιοτήτων σε εκσκαφές για κατασκευές κτιρίων. Η ονομασία Δρέπανο σώζεται από την αρχαιότητα για το ακρωτήριο λόγω του σχήματος του που είναι σαν δρεπάνι.
Αρχικά το χωριό ήταν χτισμένο σε άλλη κοντινή θέση από την σημερινή και αναφέρεται από τον Γάλλο φιλέλληνα περιηγητή Πουκεβίλ το 1816 με 25 οικογένειες, 22 το 1828 και 305 κατοίκους το 1889. Το 1941 η Γερμανική Πολεμική Αεροπορία βομβάρδισε οκτώ φορές όλα τα παραλιακά χωριά της Πάτρας, μαζί και το Δρέπανο.
Το 1835 αποτέλεσε χωριό του νεοσύστατου Δήμου Αργυραίων έως το 1841 που με νέα διοικητική μεταβολή ο δήμος διαλύθηκε. Το 1841 με το Β.Δ. 27/11/1840 προσαρτήθηκε στον Δήμο Πατρέων έως το 1912. Το 1912 (ΦΕΚ 256Α - 28/08/1912) συστάθηκε η Κοινότητα Δρεπάνου η οποία μέχρι το 1925 συμπεριλάμβανε και τα Αραχωβίτικα με έδρα το Δρέπανο. Το 1997 με το Σχέδιο «Καποδίστριας» καταργείται η κοινότητα και αποτέλεσε δημοτικό διαμέρισμα του Δήμου Ρίου. Από την 1η Ιανουρίου 2011 με την εφαρμογή του Σχεδίου «Καλλικράτης» αποτελεί (τοπική) κοινότητα του διευρυμένου Δήμου Πατρέων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ρίου Κατηγορία:Δήμος Πατρέων Κατηγορία:Ακρωτήρια της Αχαΐας Κατηγορία:Παραλίες της Αχαΐας
Αρχάγγελος Ουριήλ
Ο Αρχάγγελος Ουριήλ (אוּרִיאֵל; Uriel) αναφέρεται ως ο τέταρτος Αρχάγγελος στον Χριστιανισμό και προέρχεται από ραβινικές παραδόσεις της περιόδου του Δεύτερου Ναού και από κάποιες συγκεκριμένες Χριστιανικές παραδόσεις. Η εκκλησία τον αποδεχόταν ως έναν από τους αρχαγγέλους για πολλούς αιώνες και τελικά τον αφαίρεσαν από τα αρχεία της το 745 μ.Χ. για τον λόγο ότι τους ανησυχούσε πάρα πολύ η εξέχουσα θέση που ο λαός προσέδιδε στους αγγέλους. Στα Απόκρυφα και Καμπαλιστικά έργα, ο Ουριήλ συγχέεται με τους αγγέλους Ουριάλ, Νουριήλ, Αζραήλ, Ραφαήλ κ.α. Το όνομά του σημαίνει "Το Φως του Θεού" ή "Ο Θεός είναι το φως μου".
Στον Χριστιανισμό και στον Ιουδαϊσμό
Οι άγγελοι που αναφέρονται στα παλαιότερα βιβλία της Εβραϊκής Βίβλου (Τανάκ) είναι χωρίς ονόματα. Ο ραββίνος Συμεών μπεν Λακίς της Τιβεριάδας (230-270 μ.Χ.) ισχυρίστηκε ακόμη ότι όλα τα συγκεκριμένα ονόματα για τους αγγέλους ήρθαν μαζί με τους Εβραίους από τη Βαβυλώνα. Από τους επτά αρχαγγέλους στην αγγελολογία του μεταβυζαντινού Ιουδαϊσμού, μόνο δύο από αυτούς, οι αρχάγγελοι Μιχαήλ και Γαβριήλ, αναφέρονται ονομαστικά στις κανονικοποιημένες Εβραϊκές Γραφές, στο βιβλίο του Δανιήλ ειδικότερα, το οποίο είναι ένα από τα νεότερα βιβλία της Τανάκ.
Ο Ραφαήλ χαρακτηρίζεται πρωταρχικά από το δευτεροκανονικό βιβλίο του Τωβίτ, αρχικά αποδεκτό από τους Εβραϊκούς και Χριστιανικούς κανόνες, αλλά απομακρύνθηκε από τον εβραϊκό κανόνα στην ύστερη αρχαιότητα και απορρίφθηκε από τους προτεστάντες μεταρρυθμιστές τον 16ο αιώνα. Το Βιβλίο του Τωβίτ γίνεται αποδεκτό από την Ρωμαιοκαθολική Εκκλησία, την Ανατολική Ορθόδοξη Εκκλησία και από τις Προχαλκηδόνιες Εκκλησίες.
Αν ήταν να προστεθεί ένας αρχάγγελος στα τρία γνωστά ονόματα ώστε να παρομοιαστούν με τα τέσσερα σημεία του ορίζοντα, αυτός ο άγγελος θα ήταν ο Ουριήλ. Γενικά ο Ουριήλ αναφέρεται ως ο τέταρτος Αρχάγγελος.
Κατά το απόκρυφο βιβλίο του Ενώχ, ήταν ο Αρχάγγελος Ουριήλ που του ανατέθηκε να πάει στο Νώε και να τον καθοδηγήσει να φτιάξει την κιβωτό, προκειμένου "να σωθεί το ανθρώπινο γένος από την επερχόμενη καταστροφή".
Στα Χριστιανικά Απόκρυφα Ευαγγέλια, ο Ουριήλ παίζει ρόλο, που διαφέρει μεταξύ των πηγών, στη διάσωση του ξαδέλφου του Ιησού, Ιωάννη του Βαπτιστή από τη σφαγή των νηπίων που διέταξε ο βασιλιάς Ηρώδης. Μεταφέρει τον Ιωάννη και τη μητέρα του, την Αγία Ελισάβετ, ώστε να ενταχθούν στην Αγία Οικογένεια μετά την φυγή τους στην Αίγυπτο. Η επανένωσή τους απεικονίζεται στον πίνακα Η Παναγία των Βράχων του Λεονάρντο ντα Βίντσι.
Αφαίρεση από τον κανόνα
Στο Συμβούλιο της Ρώμης του 745 μ.Χ., ο Πάπας Άγιος Ζαχαρίας, που σκοπεύοντας να διευκρινίσει τη διδασκαλία της Εκκλησίας σχετικά με το θέμα των αγγέλων και να περιορίσει την τάση προς τη λατρεία τους, καταδίκασε την εμμονή με την αγγελική παρέμβαση και την αγγελολατρεία, αλλά επιβεβαίωσε την έγκριση της πρακτικής του σεβασμού των αγγέλων.
Αυτή η σύνοδος έπληξε πολλά ονόματα αγγέλων από τον κατάλογο εκείνων που ήταν κατάλληλοι για εορτασμό από την Εκκλησία της Ρώμης, συμπεριλαμβανομένου και του Ουριήλ. Μόνο η ευλάβεια προς τους αρχαγγέλους που αναφέρονται στον αναγνωρισμένο καθολικό κανόνα των γραφών παρέμεινε νόμιμη, δηλαδή του Μιχαήλ, του Γαβριήλ και του Ραφαήλ. Τον 16ο αιώνα, ο αρχάγγελος Ουριήλ εμφανίστηκε ενώπιον του Σικελιανού μοναχού Αντώνιο Λο Ντούκα και του είπε να χτίσει μια εκκλησία στο Τέρμινι (Θέρμες του Διοκλητιανού) της Μητροπολιτικής πόλης του Παλέρμο. Ο Λου Ντούκα είπε στον Πάπα Πίο Δ΄ για το όραμά του και ο Πάπας ζήτησε από τον Μιχαήλ Άγγελο να σχεδιάσει την εκκλησία. Είναι η εκκλησία της Σάντα Μαρία ντέλι Άντζελι ε ντεϊ Μάρτιρι, που βρίσκεται στο Esedra Plaza.
Σύμβολο
Μερικές φορές περιγράφεται ως ο "Αρχάγγελος της Σωτηρίας", "το Φως του Θεού" ή "η Φωτιά του Θεού". Το σύμβολο του Ουριήλ, είναι ένα ανοιχτό χέρι που κρατά μια φλόγα, και λέγεται πως συμβολίζει τη φλόγα της αγάπης, το μεγάλο δώρο του Θεού προς την ανθρωπότητα.
Παραπομπές
Κατηγορία:Αρχάγγελοι
Κύπελλο Ιντερτότο 1984
Στο Κύπελλο Ιντερτότο 1984 δεν υπήρχαν νοκ-άουτ γύροι και έτσι δεν υπήρξε τελικός νικητής.
Άσος Κεφαλονιάς
Για ομόηχους οικισμούς στην Ελλάδα δείτε το λήμμα: Άσσος (αποσαφήνιση)
Η Άσος, αναγραφόμενη και ως Άσσος, είναι μικρό παραθαλάσσιο χωριό της περιφερειακής ενότητας Κεφαλληνίας, στο βορειοδυτικό μέρος της νήσου Κεφαλονιάς, πάνω στη χερσόνησο Έρισσο, με πληθυσμό 88 κατοίκων (απογραφή 2011). Είναι κτισμένο σε μεσοσταθμικό υψόμετρο 20 μέτρα πάνω από την επιφάνεια της θάλασσας, σε οδική απόσταση 40 χιλιομέτρων βόρεια από το Αργοστόλι.
Γεωγραφία-δημογραφία
Η Άσος βρίσκεται πάνω και βόρεια από στενό ισθμό («λαιμό») πλάτους μόλις 50 μέτρων, που ενώνει την κυρίως Κεφαλονιά με μικρή απόκρημνη χερσόνησο, τη χερσόνησο της Άσου, όπου υπάρχει το Φρούριο της Άσου. Ο αβαθής ορμίσκος που σχηματίζεται βορείως του ισθμού αποτελεί το λιμανάκι του χωριού. Οι γεωγραφικές συντεταγμένες του χωριού είναι πλάτος 38°23΄ Βόρειο και μήκος 20°32΄ Ανατολικό. Τα κοντινότερα χωριά βρίσκονται σχετικώς μακριά: τα Δραπανίτικα απέχουν λιγότερο οδικώς, ευρισκόμενα 5 χιλιόμετρα βορείως της Άσου, ενώ σε ευθεία γραμμή πλησιέστερα είναι τα Δεφαρανάτα (2 χιλιόμ.) και ο Κοθρέας.
Διοικητικά, σύμφωνα με το σχέδιο Καλλικράτης και μετά την τροποποίησή του το 2019, η Άσος αποτελεί την ομώνυμη τοπική κοινότητα (της οποίας αποτελεί τον μοναδικό οικισμό), που υπάγεται στη Δημοτική Ενότητα Ερίσου του Δήμου Σάμης, στην Περιφερειακή Ενότητα Κεφαλληνίας της Περιφέρειας Ιονίων Νήσων. Παλαιότερα, από το 1866, αναφερόταν ως Άσσος (με 2 "σ") και ήταν έδρα ομώνυμης κοινότητας (στην οποία υπαγόταν και ο οικισμός Φρούριο, με 6 κατοίκους το 1961), της Επαρχίας Σάμης του Νομού Κεφαλληνίας. Η ονομασία της διορθώθηκε σε Άσος το 1940. Ο ταχυδρομικός κώδικας του χωριού είναι 28084.
Η εξέλιξη του πληθυσμού του χωριού στις επίσημες απογραφές φαίνεται στον παρακάτω πίνακα.
Τοπωνυμικά-ιστορικά
Η ετυμολογία του ονόματος του χωριού δεν μπορεί να διακριβωθεί άμεσα από τα παλαιότερα ελληνικά κείμενα στα οποία εμφανίζεται, καθώς σε άλλα γράφεται Άσος και σε άλλα Άσσος, αλλά και Νάξος. Από τον 16ο αιώνα και μετά, λατινικά και ιταλικά κείμενα την αναφέρουν ως Naxo, Nasso και Asso. Ωστόσο, ορθότερος κατόπιν αυτών πρέπει να θεωρηθεί ο τύπος Άσος, ως προερχόμενος από την αρχαία λέξη νάσος (που είναι απλώς ο δωρικός τύπος της λέξεως νήσος). Τότε και το διπλό «σ» ερμηνεύεται από την ιταλική, όπου προστίθεται (όπως και σε άλλες ευρωπαϊκές γλώσσες) προκειμένου να μη προφέρεται ως «ζ» το «σ». Για τις γραφές Naxo/Nasso υπάρχει η ερμηνεία του O. Riemann ότι προέρχεται από την έναρθρη αιτιατική «στην Άσσο» που μετατράπηκε στο «στη Νάσσο», κι επειδή το διπλό s της ιταλικής προέρχεται από το x της λατινικής, σχηματίσθηκε και ο τύπος Naxo.
Η Άσος κτίσθηκε στα τέλη του 16ου αιώνα, στα χρόνια της Ενετοκρατίας. Το κέντρο του χωριού εντοπιζόταν αρχικώς στο φρούριο που κτίσθηκε στη μικρή χερσόνησο από τους Ενετούς θεμελιωμένο πάνω σε αρχαιότερο τεσσάρων προμαχώνων, αφού προστέθηκαν και άλλοι δύο.. Σε αυτό διέμενε ο ένας από τους προβλεπτές της Κεφαλονιάς, καθώς η Άσος ήταν η διοικητική πρωτεύουσα της βόρειας Κεφαλονιάς από το 1593. Το σχετικά καλώς διατηρούμενο φρούριο έχει σχεδόν τετραγωνικό σχήμα και στις 4 γωνίες του βρίσκονται ισάριθμοι προμαχώνες, που φέρουν τα εξής ονόματα: Άγιος Μάρκος (ο νοτιοδυτικός), Άγιος Ιωάννης του Κόμη (ο νοτιοανατολικός και ακρόπολη), Ρεσπούνα (ο βορειοδυτικός) και Μόρα (ο βορειοανατολικός). Ανάμεσα στους δύο τελευταίους βρίσκονται, πέμπτος μικρότερος προμαχώνας ο Σάντα Μαρία, όπως και έκτος βορειότερα του Μόρα ο Καμπούσα.
Μετά τη διάλυση της Γαληνοτάτης Δημοκρατίας της Βενετίας, το 1797, η Άσος ακολούθησε την τύχη του νησιού και της Επτανήσου. Πολλοί από τους Σουλιώτες υπερασπιστές της Κιάφας μετά την παράδοσή της το 1822, και αφού οι Άγγλοι που κατείχαν τότε τα Επτάνησα τους πέρασαν από κάθαρση 70 ημερών, εγκαταστάθηκαν στην Άσο. Τα όπλα τους ζήτησε το 1823 ο Χρ. Περραιβός να τους επιστραφούν, σε αίτησή του προς τον Άγγλο Αρμοστή Επτανήσου Τόμας Μαίτλαντ.
Μετά την ένωση της Επτανήσου με την Ελλάδα, βασιλικό διάταγμα της 8ης Ιανουαρίου 1866 όρισε τη σύσταση Δήμου Άσου, που περιελάμβανε τα χωριά Βαρύ, Δεφαρανάτα, Δραπανίτικα, Καρυά, Κοθρέας, Κοκολάτα, Κομιτάτα, Κοντές, Κουλούμος, Νεοχώριο, Πατρικάτα, Πλαγιά, Πύργος και τον οικισμό του Φρουρίου.
Μετά τους σεισμούς της Κεφαλονιάς του 1953 η Άσος ανοικοδομήθηκε, αλλά δοκιμάσθηκε και αυτή από τον δημογραφικό μαρασμό της νήσου που επακολούθησε.
Πέιτζ (παλαίστρια)
Η Σαράγια Τζέιντ Μπέβις (Saraya-Jade Bevis, 17 Αυγούστου 1992) είναι Αγγλίδα παλαίστρια. Έχει συμβόλαιο με την εταιρεία πάλης WWE, όπου είναι γνωστή ως "Πέιτζ".
Άσος Κεφαλονιάς
Πηγές
Ασος
Πέιτζ (παλαίστρια)
Προσωπική ζωή
Η Μπέβις ανήκει σε οικογένεια παλαιστών. Οι γονείς της, Ρίκι Νάιτ και Σουίτ Σαράγια, είναι επαγγελματίες παλαιστές, όπως και οι μεγαλύτεροι αδερφοί της, Ρόι και Ζακ. Η οικογένεια της διαχειρίζεται το World Association of Wrestling, που είναι επιχείρηση πάλης.
WWE
Αφού πέρασε απο δοκιμαστικά, υπέγραψε συμβόλαιο με το WWE τον Σεπτέμβριο του 2011. Με την έναρξη της επόμενης χρονιάς ξεκίνησε η εκπαίδευση της σε εκπαιδευτήριο του WWE. Εκεί χρησιμοποίησε το ψευδώνυμο "Πέιτζ" και κέρδισε το Γυναικείο Πρωτάθλημα NXT, το οποίο κατέχει μέχρι σήμερα.
Τον Απρίλιο του 2014 η Πέιτζ έκανε το ντεμπούτο της στο WWE Raw. Μετά απο έναν αγώνα με την Έι Τζέι Λι, η Πέιτζ κατάφερε να κατακτήσει το Γυναικείο Πρωτάθλημα WWE, ούσα η νεότερη παλαίστρια (21) που κερδίζει τίτλο στην ιστορία του WWE. Για τρεις μήνες κατάφερε να διατηρεί το πρωτάθλημα απέναντι σε άλλες παλαίστριες του WWE, μέχρι που το έχασε απο την Έι Τζέι Λι τον Ιούλιο. Στο SummerSlam όμως, κατάφερε να ανακτήσει το Γυναικείο Πρωτάθλημα WWE
Πηγές
Κατηγορία:Επαγγελματίες Παλαιστές
924 Τόνι
Η Τόνι (Toni) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,283. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Εξωτερικοί σύνδεσμοι
Τονι
Δήμος Αιγών
Ο Δήμος Αιγών ήταν βραχύβιος δήμος της πρώην Επαρχίας Καλαβρύτων που συστάθηκε το 1835 και καταργήθηκε το 1841.
Διοικητική ιστορία
Με το βασιλικό διάταγμα της 19ης Ιουνίου (1ης Ιουλίου) του 1841, ο Δήμος Αιγών καταργήθηκε και οι οικισμοί που τον αποτελούσαν προσαρτήθηκαν στον όμορο Δήμο Κράθιδος του ίδιου νομού.
Ονομασία
Το όνομα του δήμου προήλθε από την αρχαία πόλη Αιγαί, μιας από τις αρχαιότερες πόλεις της Αχαΐας.
Πηγές
A Δ
Οι Δολοφόνοι του Γκόγια
Οι Δολοφόνοι του Γκόγια (Πρωτότυπος τίτλος: El asesino de los caprichos) είναι ένα αστυνομικό θρίλερ Ισπανικής και Βελγικής συμπαραγωγής του 2019 σε σκηνοθεσία Γκεράρντο Χερέρο και σενάριο της Άνχελα Αρμέρο. Πρωταγωνιστούν: Μαριμπέλ Βερντού, Άουρα Γκαρίδο και ο Ρομπέρτο Αλάμο.
Πλοκή
Την υπόθεση αναλαμβάνουν να εξιχνιάσουν δύο ντετέκτιβ της αστυνομίας: η βετεράνος Κάρμεν Κόμπος και η νεαρή Εύα Γκονζάλεθ, με τις σχέσεις των δύο γυναικών δεν μην είναι καθόλου αρμονικές. Η Κάρμεν είναι απόλυτα αφοσιωμένη στη δουλειά της, έξυπνη αλλά αφόρητα δύστροπη και κυνική, που περνάει τα βράδια της εναλλάξ στο κρεβάτι είτε του διοικητή της είτε ενός γοητευτικού δημοσιογράφου. Η Εύα από την άλλη μεριά, έχει την οικογένειά της και τα δυο της παιδάκια, που αποτελούν προτεραιότητα της ζωής της. Οι δύο γυναίκες ωστόσο θα κληθούν να αφήσουν στην άκρη τις διαφορές τους για να καταφέρουν να εισχωρήσουν στα άδυτα ένος παράνομου δικτύου μυστικών αγοραπωλησιών έργων τέχνης και να εντοπίσουν τον δολοφόνο που μέχρι στιγμής δεν έχει αφήσει πίσω του κάποια ίχνη.
Κριτικές
Στις κριτικές που κυκλοφορούν στο διαδίκτυο η ταινία λαμβάνει κακές ως μέτριες. Ο κριτικός κινηματογράφου Σταύρος Γανωτής στην ανάλυση του για την ταινία αναφέρει μεταξύ άλλων:
Εξωτερικοί σύνδεσμοι
Κατηγορία:Ισπανικές αστυνομικές θρίλερ ταινίες Κατηγορία:Ισπανικές ταινίες Κατηγορία:Ισπανόφωνες ταινίες Κατηγορία:Ταινίες σε σκηνοθεσία Γκεράρντο Χερέρο Κατηγορία:Ταινίες γυρισμένες στη Μαδρίτη Κατηγορία:Ταινίες του 2019
Κάρολος Μαρτέλος της Ουγγαρίας
Ο Κάρολος Μαρτέλος (Charles Martel de Hongrie, 8 Σεπτεμβρίου 1271 - 12 Αυγούστου 1295) από τον Οίκο των Καπετιδών-Ανζού ήταν τιτουλάριος βασιλιάς της Ουγγαρίας (1290-1295). Έγινε βασιλιάς της Κροατίας.